आईईएल में राष्ट्रीय सुरक्षा सप्ताह आयोजित
गोमिया | गोमियास्थित विस्फोटक कारखाना आईईएल में 4 से 9 मार्च तक राष्ट्रीय सुरक्षा सप्ताह मनाया जा रहा है। इस अवसर पर सोमवार को कंपनी के कामगारों एवं पदाधिकारियों को सुरक्षा के संबंध में जानकारी देते हुए आईईएल के चीफ एचआर मैनेजर बीके दुबे ने कहा कि सुरक्षा सबसे पहला स्थान रखता है। सुरक्षा के साथ कोई समझौता नहीं किया जा सकता है। उन्होंने कहा कि कंपनी द्वारा प्रत्येक वर्ष 4 मार्च से सुरक्षा सप्ताह का आयोजन किया जाता है और 46 वां सुरक्षा सप्ताह मनाया जा रहा है। इस दौरान कंपनी के प्रत्येक विभाग प्लांटों में सुरक्षा से संबंधित नियम बताए जाते हैं और उसका सख्ती से पालन करने को कहा जाता है। इसी प्रकार कर्मचारियों के लिए सुरक्षा से संबंधित कई कार्यक्रम किए जाते हैं। वहीं पूरे क्षेत्र में सुरक्षा के बैनर पोस्टर लगाए जाते हैं। मौके पर राजेश, सुशील, प्रदीप, चंदन आदि उपस्थित थे।
hin_Deva hin_Deva